Det nordgående rør i Limfjordstunnellen var torsdag eftermiddag spærret efter et uheld med fire biler og en lastbil. [b]Opdateret kl. 17.25.[/b]

Torsdag eftermiddag omkring klokken 15.45 skete der et uheld i Limfjordstunnellen i nordgående retning. Tunnelrøret var i en overgang fuldstændigt spærret, og trafikken blev derfor ledt over i det sydgående spor. Det berørte trafikken i begge retninger og gav lange køer. Omstændighederne omkring uheldet kendes endnu ikke, men det var ifølge Nordjyllands Politi fire biler og en lastbil, der stødte sammen inde i røret. Der skete ikke personskader under uheldet.